Amerikkalaismies oli saanut kehoonsa koiran syljessä olevan bakteerin.

Kuukausi sitten 48-vuotias Wisconsinin osavaltiossa asuva maalari Greg Manteufel tuli huonovointiseksi ja sai influessan kaltaisia oireita. Mantefeul arveli vain vilustuneensa. Seuraavana päivänä Mantefeulin tila kuitenkin huoni: hänelle nousi korkea kuume ja hän alkoi hourailla.

Vaimo vei miehensä ensiapuun. Perillä pari huomasi, että miehen kehoon alkoi tulla mustelmia. Näytti siltä kuin hänet olisi hakattu.

Oireiden syynä ei ollut kuitenkaan flunssa, vaan capnocytophaga canimorsus -bakteerin aiheuttama verenmyrkytys. Bakteeria esiintyy koiran syljessä.

Viikon sisällä Greg Manteufelin molemmat raajat amputoitiin polvista alaspäin ja sitten molemmat kädet. Bakteeri pääsi Manteufelin kehoon koiran nuolaisusta.

- Laskimme, että hän oli ollut tekemisissä ainakin kahdeksan koiran kanssa. Hän rakastaa yhä koiria ja omaa koiraansa. Se ei ollut koirien syy, vaimo Dawn Manteufel selitti.

Capnocytophaga canimorsus -bakteeri on yleinen koirilla ja kissoilla. Se on kuitenkin yleensä vaaraton ihmisille. Harvinaisissa tapauksissa se voi kuitenkin johtaa tappavaan verenmyrkytykseen, sepsikseen.

Ihminen saa useimmiten tartunnan koiran pureman yhteydessä. Tapaukset ovat kuitenkin harvinaisia, kun huomioidaan koirien määrä ja puremien yleisyys.

Suurin osa vakavista sairastumisista ja kuolemantapauksista on liittynyt potilaan heikentyneeseen vastustuskykyyn.

Lääkärien mukaan Greg Manteufelilla olikin vain todella huono tuuri.

Lähteet: Dagens Nyheter, Washington Post, CBC News, Evira